
Ant kalno stovi aukštas bokštas. Jo pilko akmens sienos 
tvirtos, rimtos ir žiaurios. Nuo kalno iš vienos pusės plačiai 
matyti pakalnė, iš kitos riogso dar aukštesnių kalnų viršūnės. 
Dešinėje, žemai, žaliame sodne baltuoja rūmas. Pas bokštą sto- 
vi Adomas, Pijus ir Kęstutis. Jie traukia į bokšto viršūnę di- 
deli varpą. Valandėlę patraukę, meta darbą ir sėdas ant akme- 
nų pasilsėti. Visi labai pailsę, šluostos prakaituotas kaktas, 

Adomas žiūri aukšiyn įvarpą. Dar kar- 
tą įtempsime jėgas — ir pabaigta. 

Pijus (žiūriį varpą). Žiūrėk, Adomai: sau- 
lės spinduliai krinta tiesiai ant jo. Kaip jis žiba! 
Rodos, iš gryno aukso tu jį nuliejai. Ziūrėk — 
lėtai, rimtai linguojas, tarsi švelnaus vėjelio su- 
pamas. 

(Visi trys gėrėdamies žiūri į varpą). 

Adomas. Iš kieto, lyg negailestingas Žo- 
dis, vario ir iš gryno, lyg motinos ašara, sidabro 
nulieta jo krūtinė, o širdį įdėjau jam auksinę... 

Pijus. Ir štai atėjo jau diena, kurią ta auk- 
sinė širdis ims mušti į vario ir sidabro krūtinę. 

Adomas. Jau atėjo... Netrukus, netrukus 
ims plaukti į pakalnę auksinės garsų bangos. 
Dabar tuojau vienu įtempimu įtrauksime jį į bokš- 
tą, paskui tik bereiks pakabinti — ir lig nakčiai 
nenusileidus, užgausiu savo varpą. 

Pijus. Lig baisiai nakčiai nenusileidus. 
Dieną matyti kažkokios pėdos, kažkokie takai, 
kurių jie visi ten gali laikytis, tavo bokštas . MOg- 
so tolybėje — bet naktį... nieko. Vienas žings- 
nis į šalį — ir skęsta pelkėje. 

Kestutis. Pridėk dar ir tai, kad baltasis 
rūmas, nors visada gražus, naktį dar stipriau 
vilioja, tūkstančiais žibuūrių liepsnodamas. 

Pijus. Tavo varpas, Adomai, netik rodys 
keleiviams pakraipą, kuria jie privalo eiti. Jis 
skambės taip kilniai ir gražiai, kad visus juos 
trauks pas save. Išgirdę jį, jie tikriausiai nebe- 
Kryps nei. kairėn, nei dešinėn, nei rūpės jiems 


„baltasis rūmas; tik tų stebuklingų tonų žavėjami, 


“eis tiesiai ten, iš kur jie plaukia, ir laimingai 


tškeliaus visas pelkes. | 
Kestutis. Eis.. Vienus traukia auksaširdis 


varpas, o kitiems daugiau tinka dindėjimas tų 


mažų skambučių, kurių prikabintos rožių šakos 
baltojo rimo sodne. Ir kokiai daugybei, kokiai 


„daugybei! 


Adomas. Ką darysi! Ne tokie, kaip aš, 


turėjo Judų.. ir ne visus patraukė. Svarbu ne 


tai, kiek sušauksiu; svarbu tai, kad Šauksiu. 
Kęstutis. Taip... Bet ar nenustosi energijos, 


„matydamas, kad darbas, del kurio, išsižadėjęs 


asmeninės laimės ir viso šio pasaulio gėrio, pats 
vienas gyvensi tame šaltame, atskydame bokšte — 
taip menkų teduoda vaisių ? 

Adomas. Energijos aš nesisemsiu minioje, 
Kestuti. Aš ją semiu kitur — iš ainžinųjų ir ra- 
minančiųjų vandenų versmės... 

Kęstutis. Bet man tavęs gaila, Adomai. 
Padėjau tau tiktai delto, kad myliu tave. Ir pa- 

mąsčius, kad šimtai eis kitur, blizgalų viliojami, 
o čia tik vienas kitas, atminus, kaip tu vargai, 


kaip dirbai nuo aušros lig nakties, akmenį prie | 


akmens dėdamas ir cementu tvirtai juos jungda- 
mas; atminus tavo išbudėtas naktis, apie bokšto 
tvirtumą ir varpo grynumą bemąstant = De 
atilsio, be atvangos, — tokia apmauda užsidega 
mano krūtinėje, kad norėčiau tą aukštą bokštą 


į druzgus sugriauti, į trupinius suskaldyti. Tene- 


matai nė vienas to bokšto viršūnės! Tenegirdie | 


nė vienas auksaširdžio varpo balso!  Težūva 
visi!  Tepasilieka visi žemose pelkėse, lyg sun- 
kūs bryzai! 

Adomas. Ne, ne! Taiši man įų gaila! Atmink 
— tokios plačios, tokios ilgos pelkės — ir reikia 
jos visos išeiti, norint pasiekti tuos kalnus. Pusę 
savo sielos jau įdėjau į varpą; dabar antrąją pu- 
sę dėsiu į skambinimą — ir mano varpas veiks 
stebuklingai! | 

Greičiau, draugai, vėl į darbą! 

(Sustoje, visi ketina eiti traukti varpo. Umai 


iš tolo girdėti šauksmas, galingas, lyg iš šimto | 


krūtinių, ilgas, pilnas meldimo ir skausmo. 
Visi trys, krūptelėje, sustoja). 
Adomas. Tai jie! 


ta 


Pijus (bėoa į fą puse iš kur eina balsas). 
Adomai, aš bėgsiu į bokštą pažiūrėtų! 

Adomas. Bėgk! Tik skubėk — laiko trum- 
pa — reikia baigti darbas. 

(Pijus bėca į bokštą. Netrukus, pasirodo 
aukštai bokšto lange. Pridėjes prie akių žiūro- 
nus, veizi į tą puse iš kur skambėjo šauksmas). 

Adomas. Ką matai, Pijau? | 

Pijus. Matau pilkus taškus ant žalio dugno... 
Matau — tai žmonės... Daug žmonių... Stovi ant 
pelkių kranto, bijodami eiti — rankas tiesia, šau- 
kia. Stai, kiti jau eina per pelkes, o įų akys 
į mūsų bokštą įsmeigtos..  Kiti.. ak, kiti jau 
įklimpo į pelkes... jau skęsta... 

Vel girdėti toks pats baisus šauksmas. 

Adomas. Ką matai dar? 

Pijus. Kai kurie žiūri į baltąjį rūmą. Bal- 


 tasis rūmas žiba, lyg sidabrinis, raudonų rožių 


girioje... Ak, Adomai, Adomai! Kiti įau pasisu- 
„ko į baltąjį rūmą... Jau eina ten... 

Adomas. Gana, Pijau! Grįžk prie darbo! 

Pijus pareina. Visi vėl traukia varpą ir 
įtraukia į bokšto viršūnę. 

Adomas. Dabar tik tvirtai pririšti. Kol 
saulė pasislėps už tų žalių pievų, viskas bus pa- 

baigta, ir pirmą kartą pajudinsiu tą auksaširdį. 
Gal tiems, kuriuos Pijus matė papelkyje besto- 
vint, nebus dar per vėlu, gal jie dar sulauks. 

Kestutis ir Pijus pasitraukia, Adomas keli- 
na eiti į bokštą, bei tuo tarpu į kalną ateina 
žmonių būrelis: 

Miesto viršininkas — apysenis Vyras, 
vidutinio ūgio, storokas, didele plikė ir pailga : 
žila barzdele. . 

Valsčiaus viršaitis — /aunas, judrus, 
eNeFOingaISs pESIAIS, 

Pilietis — paprastas ūkininkas. 

Mėterų draugijos pirmininkė — vi 
7 io amžiaus moteriškė, Rupina majestoto, Ir 

Jilietė — jauna, labai graži mergelė su 
raudonų rožių puokštė rankoje. 

Visi sunkiai alsuoja, pavargę belipdami Į kal- 
ną. Adomas nustebęs žiūri į JUOS. 

Miesto virš. Uf! Bet jau ir kalno sta- 
tumas! | gs 

Moterų dr. pirm. Iojas kaip kirste pa- 
kirto. 

Pilietis. Po savo laukus Žmogus dyrinėji 
kiaurą dieną, 0 čia trumpu laiku matai, kaip 
priveikė, | 

Pilietė. Kaip čia tuščia ir uolinga! 
Adomas. Pasilsėkite tamstos--sėskitės, mel- 
"džiamieji, ant to suolelio. Atleiskite, pas mane 
nėra kur padori = nė atsisėsti 


(Keturi svečiai sėdas ant suolelio, piliečiui 
nebčra vietos. Jis sėdas ant didelio akinens salia 
suolelio). 


Pilietis. Man ir čia bus gera. Atsipūtęs, ga- 
lėsiu ir stačias pastovėti. 

| (Adomas stovi prieš suolelį, atsilošęs į laip- 
tus). 


Miesto virš. Tamsta labai Š ebias sulaukęs 
"tokių netikėtų svečių. 

Adomas. Iš tikro, tamstos lipote taip aukš: 
tai į mano atskydą kalną... 

Miesto virš. - Kelionė negalima pavadinti 
smagia,-tai tiesa. Bet ar tiek žmogus darai visuo- 
menės labui! Tačiau, kadangi laikas — pinigas, tai 
tuojau pradėsiu reikalą. Atėjome pas tamstą ne 
privačiais asmenimis, bet, taip sakant, plačiosios 
visuomenės atstovais. Aš — visuotinu, lygiu, 
slaptu ir tiesioginiu balsavimu išrinktas į miesto 
viršininkus, atstovauju visą miestą; Štai, ponas 
Valsčiaus Viršaitis, tokiu pat visuotinu, lygiu, 
slaptu ir tiesioginiu balsavimu išrinktas, aisto- 

vauja, taip sakant, visą sodžių. Be to, ponia: 


Moterų draugijos Pirmininkė, maloniai drauge 
su mumis išsirengusi į tą sunkią kelionę, dar 
skyrium atstovauja, taip sakant, moterų lytį. 
iaip įau pilietis ir pilietė, kuriuos tamsta čia ma- 
tai, būdami vienetai to skaitlingo būrio, kurio 


ryšakyje mes stovime, dar prideda svarbos mū- | 

„sų atsilankymui. Dabar einu prie paties dalyko, 
Senai girdėti, kad tamsta, vienas apsigyvenęs 
ant kalno, vykinąs kažkokį sumanymą. Paskui 
ir patys pamatėme kalno viršūnėje vis augant 
kažkokį trobešį, kurs, pagaliau, taip sakant, pasi- 


rodė esąs aukštas bokštas ir kurs štai riogso | 


prieš mus, jau visai pabaigtas. Daugiau, dar iš- 
girdome, kad tamsta nuliejęs kažkokį milžinišką 


varpą ir įkabinęs į bokštą. Ir tai yra tiesa, nes | 

rodo tai tikriausis liudytojas, taip sakant, mūsų 


pačių akys, kurios ten, bokšto viršūnėje mato 


"kažką, pavidalu panašų į varpą. Taigi, turėdami, 


taip sakant, apčiumpamų išrodymų, kad visą, 
kas mūsų girdėta, yra tikra tiesa, klausiame 


tamstą: ką visa tai reiškia ir ką tamsta esi Ssu- 


manęs? 
Viršaitis. Taip, klausiame tamstą: ką visa 
tai reiškia ir Ką tamsta esi sumanęs? 


(Moterų dr. pirmininkė ir Pilietis kinkioja | 

galvas, kad sutinka su klausimu ir prisideda 
prie jo. Tik Pilietė sėdi nejudėdama, įsistigusi 

į Adomą). 

| Adomas. Atsiprašau, bet nematau prieder- 
mės atsakyti į tą oficialį klausimą. Tas kalnas 

"yra mano nuosavybė, tai turiu teisės daryti ant 

jo, ką tinkamas. 

Viršaitis (pašokes nuo suolo, karščiuo- 
damasis). Pirmų pirmiausia egoistiškas žodis 
„mano“ turi likti išmestas iš apsišvietusių Žmo- 
„nių kultūringo žodyno. Tikimės tai atsitiksiant, 
netrukus. Bet nors jis dar ir tebemerdėja, nors 
tas kalnas dar tebėra „tamstos“ — visgi jis pri- 
klauso taip pat ir valstybės. O ta valstybė nori 
ir turi teisės Žinoti, ar tamstos darbas nebus vi- 
suomenei žalingas. Ir apskritai, visi darbai dirbti- 
ni vien tik valstybės iniciativa, pačios valstybės. 
„Jokios privatės iniciativos! Valstybė turi sergėti 
švenčiausius savo obalsius: laisvę, lygybę, bro- 
lybę! 
Miesto virš. Atsiprašau! Prašau balso. 
| (Viršaitis vėl sėdas ant suolo). 

Miesto virš. Einu toliau. Taigi Taktas 
yra, kad tamsta nuliejai varpą. Jei nuliejai var- 
pą, tai, taip sakant, logikos išvada sako, kad ke- 
tini skambinti. Nes juk kiekvieno varpo tikslas 


* 

yra skambėti. Cia jau aiškiai matome, kad tam- | 
stos darbas nepasiliks tamstos kalne; įis sklis to- | 


li ir plačiai po visą apylinkę. Išgirs varpo balsą, | 


taip sakant, ir mūsų miestas, ir didesnioji dalis, 
o gal net ir visas valsčius. Todel viliuos, kad 
dabar jau tamstai aišku, įog mūsų visuomenės 
atstovų pareiga žinoti, kokiu tikslu tas varpas 
skambės ir ką jis skelbs. 


Viršaitis pertraukia Miesto Viršininką). 
Ką čia tamsta vis tik apie varpą?! Gana ir vie- 
no bokšto. Ir tas matyti toli ir plačiai ir gali 
sužadinti piliečiuose minčių, kurių valstybė ne- 
privalo pakęsti. 


Miesto virš. (Viršaičui). Atsiprašau—ne- 
pabaigiau—prašau balso. Būčiau pasakęs ir apie 
bokštą, kad tamsta nebūtumei manęs pertraukęs. 
Kreipias vėl į Adomą. Taip, ir bokštas, taip sa- 
kant, nepasilieka ant kalno. Taigi dabar, sutrau- 
kus viską į krūvą, aišku, kad visų tų sunkių ir 
ilgų darbų tamsta nebūtumei dirbęs be jokio 
tikslo. Tai koks gi yra tas tamstos tikslas? 


Moterų dr. Pirmininkė. Ir man tai rū- 
pi. Tamsta, kaipo žmogumi vyriškosios gimties, 
mes negalime pasitikėti, o moterų gimties atsto- 
vės nematyti tame kalne. Tat bijau, kad visas 

tamstos sumanymas nebūtų klasta, taikinama 
į moteriją, išplėšti visam tam, ką ji sunkiu, kru- 
vinu vargu yra sau išsikovojusi. 


Adomas. Aš neslepiu savo tikslų. Stačiau 
savo bokštą ir liejau varpą, norėdamas gelbėti 
„žmones, per pelkes einančius, per tas baisias, 
klampias,  klastingas pelkes Mano bokštas ir 
mano varpas bus tų žmonių vadovai. Skardus 
mano auksaširdžio varpo balsas trauks juos iš 
pelkėtų pakalnių į skaidriąją kalnų šalį. 

Viršaitis. Aha! Tai čia esama žmonių gel- 
“biamosios įstaigos! Deja! tamsta užmiršai, kad 
„visos įstaigos turi būti „valstybės rankose. jokių 
privačių organizacijų) Tai jau „tempi passati“. 

Miesto virš. Atsiprašau! prašau balso. 
Tamstos paaiškinimas ko puikiausiai patvirtina 
. mūsų spėjimus. Jis, taip sakant, rodo juodą ant 
„balto, kad tamstos darbas nepasiliks tame kalne, 
bet plėsis ant žmonių, kuriais rūpintis yra mūsų 
„teisė ir pareiga. Mūsų miesto savivaldyba yra 
dabar taip gerai sutvarkyta, kad miesto gyven- 
tojų reikalai yra pilnai aprūpinti. (O jei atsiran- 
da tokių. taip sakant, kvailų svajotojų, kuriems 
niekur nėra gera ir kurie visados dar kažin ko 
ieško, tai reikia jiems ne padėti, bet trukdyti. 
"O tamsta ne tik nori vesti tuos, kurie jau eina, 


pa 

bet dar gražiu savo varpo balsu nori vilioti, kad 
tokių atsirastų Ko daugiausia. Tokiu būdu 
tamsta gali išvilioti kažin kiek žmonių. O mes 
jų reikalingi, nes mūsų miestas, taip sakant, nuo- 
lat auga, plečiasi, nuolat statoma nauji trobesiai, 
steigiama fabrikos. Taigi aišku, kad tamstos 


sumanymas priešinas ir kenkia mūsų miesto | 


gerovei ir delto, taip sakant, mes negalime leisti 
jį vykinti. 

Pilietis. (O man rodos, poneli, kad ne la- 
bai kas ten teeis į tą kalnuotają šalį. Koks ten 
gali būti uždarbis kalnuose? (O gaspadoriams 
eiti vėl koks išrokavimas?. juk pakalnėje žemė 
gera, o kalnuose nei arsi, nei sėsi. 

Viršaitis. V2l šoka nuo suolo ir kalba, 
smarkiai gestikuliuodamas. Ne, tai tiesiog ne- 
pakenčiama! Tai pasikėsinimas ant švenčiausių 
obalsių---mūsų valstybės pamatų. Klausyk, tamsta, 
kokia čia bus laisvė, jei žmogus, varpo balso 
viliojamas, sugestiviškai eis paskui jį? Kur dings 
lygybė ir brolybė, įei vienas norės viena, antras 
kita, vienas eis į kalnų šali, kitas gyvens pakal- 


nėje, vienas įgrims į pelkes, kitas laimingai jas 


išeis? Ne! gana jau tų varpų, žadinančių vai- 
kiškas svajones! Šalin juos! 

Susijaudinęs, nervingais žingsniais S 
ten ir atgal 

Moterų dr. pirmininkė. Tokia kelionė ir 
mums  negeistina. Ilga ir, pasakyčiau, kruvina 


kova išsikovojome galų gale toje valstybėje po- | 


litikos teisių. Dabar privalome jomis naudotis ir 
parodyti, kad galime nuveikti tiek, kiek ir vyrai, 
o ne bėgti į kažkokią šalį. 

Viršaitis. Turiu pastatyti tamstai vieną 
klausimą, kurs, tikrai sakant, reikėjo pastatyti iš 
"pat pradžios: prie kokios partijos tamsta pri- 
"klausai? 

Pilietis. Kaip tat Juk dabar kiekvienas 
turi būti prisirašęs prie partijos; jau dabar, brač, 
neprisirašęs nei Šen; nei ten. 

[Adomo lūpos krustelėjo liūdnai laimingu 
" šypsofimuj. 

Adomas. Prie kokios partijos priklausau? 
Aš priklausau prie Amžinybės partijos. 
Viršaitis. Prie Amžinybės partijos? Kas 

tai do partija? Neesu girdėjęs. Pone Viršininke, 
„ar tokia partija valstybės registruota? 

Miesto Virš. Taip sakant, ne. Pirmą kartą 
girdžiu apie tokią partiją. ; 

Viršaitis. Dar geriau! Tai, vadinas, tamsta 
veiki nelegalės partijos vardu! Ar tamsta žinai, 
kad toks veikimas yra maištas prieš valstybę? 


* 

(Adomas visą laiką stovi atsilošęs į laiptus, 


rimtas, sukryžiavės rankas ant krūtinės ir taip 


iš tolo į savo svečius žiūrėdamas, tarsi siovėtų 
savo bokšto viršūnėje. Retkarčiais lengvutis Šy- 
psojimas, kartu liūdnas ir laimingas, klaidžioja 
po jo griežtas lūpas). 


Adomas. Mano Amžinybės partija yra vir- 
Sesnė už valstybę... 


(Viršaitis, suirituotas, sistikaliuado n0-. 


ri kažką „sakyti, bei Miesto Viršininkas priėjęs 
ima jį už rankos ir vedas į šalį). 


Miesto virš. Nesikarščiuok tamsta, paban- 
dykime pabaigti dalyką geruoju, taip sakant. 


Viršaitis. Aš nematau reikalo gaišinti lai- 


ką ir nervus gadintis. Ko čia bijoti? Juk mūsų 
pusėje jėga. i 
Miesto virš. Galų gale griebsimės ir įė- 


gos. Bet galų gale. Atmink tamsta, kad vis gi 


pas mus tebėra žmonių, brendančių per pelkes. 


Jie visi, taip sakant, išsižioję žiūri į tą bokštą ir 


išsižioję laukia varpą suskambant. Tie visi bus 


ne mūsų pusėje. 


Viršaitis. Idiotų gauja, kuriuos irgi gali- 
ma veikiai sunaikinti. 


aiš | 4 akiai 

Miesto virš. Tai galų gale. O dabar 
imsimės lengvesnių priemonių. 

Miesto virš. (priėjes prie Adomo). Prašy- 
čiau tamstą ypačiai pasikalbėti su manim keletą 
žodžių. | 

(Abudu su Adomu eina į šalį). 

Miesto virš. Nenorėtumėm grįžti nuo to 
kalno, nieko nepešę, ir nesmagu būtų bloguoju, 
"su tamsta persiskirti. Bet aš, taip sakant, manau, 
kad galėtumėm kits kitą suprasti. Bokštas, kurs 
štai taip puikiai kelia aukštyn savo galvą, liudija, 
kad tamstos esama nepaprastai gabaus architekto. 
Prisipažinsiu, aš tiesiog stebiuos tamstos talentu. 
Nejaugi tamsta jį, taip „sakant, niekais nuleisi, 
besėdėdamas tame tuščiame kalne ir beskambin- 
damas? Juk tai tiesiog negalimas daiktas! Aš no- 
rėčiau tamstai štai Ką pasiūlyti: mūsų miestas 
„kaip tik neturi architekto, o labai yra jo reika- 

" lingas, nes, taip sakant, nuolat plečias; be to, aš, bū- 
"damas didelis architektūros mylėtojas, stengiuos, 
kiek galėdamas, pagražinti mūsų miestą tos dailės 
veikalais: tą vietą siūlau tamstai. Priimdamas 
"ją, galėsi tamsta vystyti savo didelį talentą, tu- 
rėsi tinkamos dirvos savo darbui—daug naudin- 
" gesniam, negu skambinimas toje dykumoje.  Da- 
bar miestas yra nutaręs statydinti biržą. Tamsta 

galėtume: čia parodyti visą savo talento galę, 
taip sakant, pastatytumei gražių gražiausį stilinį | 
rūmą. Kalbu pirmiausia apie šitą dalyko pusę, 
nes tamstai, talento žmogui, labiausiai rūpi tu- 
rėti tinkama dirva savo darbui. Tačiau, kadangi 
žmogus gyvena ne vienais kilniais dalykais, bet 
ir kasdiene duona, tai reikia ir ji paminėti. Kas- 
dienę duonelę turėsi tamsta pūrią ir baltą —o, bal- 
tą, taip sakant. Be to, trobesiams asignuojama 


gausios sumos ir jau čia nuo tamstos apsukrumo | 


pareis taip verstis, kad statomasis rūmas visos 
tos sumos neprarytų. Aš tamstai nekliudysiu... 
Tikėk tamsta manim, kad nesigailėsi, apsigyvenęs 
mūsų mieste ir nenuobodžiausi. (Gyvas, taip sa- | 
kant, tų mano žodžių patvirtinimas yra štai jau- 
noji mūsų miesto pilietė, kuri ten sėdi ant suolo. 
Ir notabene, ji visai nėra išimtis...  (O-0, yra iš 
ko rinktis, tikras, Žinai tamsta, embarras de ri- 
chesse.. Be to, vis tiek, neišgyvensi. Tamsta 
tebe jaunas, tai kitaip dar viskas atrodo, bet ti- 
kėkit manim, vyresniu, prityrusiu Žmogumi. 

Adomas, mašinaliai pakėlęs akis, pirmą 
kartą žvilgterėjo į piliete, tarsi, dabar ją tepa- 
matęs. Dvasios pagavimas žybtelėjo akimirksniui 
jo akyse. Bet tuojau vėl jas nuleido, 0 paskui 
nukreipė į Miesto Viršininkąj. 

„ Adomas. Ar ne per daug garbės? Man, 
paprastam bokšto statytojui atskydame kalne, 
statyti gražių gražiausis, stilinis biržos rimas? 

Miesto Virš. Per didelis kuklumas, gerbia- 
masis! Aš niekados neklystu tokiuose dalykuose: 
jei kam pavedu kokį darbą, tai tikrai žinau, kad 
jis bus gerai atliktas. Be to, taip sakant, pasa- 
kysiu tamstai sekretu, kad mes ir šiaip jau esame 
dabar labai reikalingi tokių energingų ir šviesių 
žmonių, kaip tamsta, nes sunkiai kovojame su 
partija, kurios atstovas yra štai ponas Viršaitis, 
Pagrobę į savo rankas valdžią viename valsčiuje. 
nori uždėti savo leteną ir ant mūsų miesto. Delto 
kiekvienas švarus vienetas, prisidėjusis prie mūsų, 
yra mums labai brangus. 

[Adomas nesako nieko.] 

Miesto virš. Aš, žinoma, nereikalauju, 
kad tamsta tuojau man prisižadėtumei; tamsta, 
taip sakant, turi pagalvoti, apmąstyti pro ir contra, 
Tuomet duosi man tamsta žinią. 

/Eina pas suolą ir sėdas. Tuo tarpu iš antros 
„pusės prieina prie Adomo Viršaitis./ 

Viršaitis. Porą žodžių. Tamsta dabar 
aiškiai matai, kad tamstos sumanymas stovi sker- 
sai mūsų principų ir tikslų. Mes su juo sutikti 
negalime ir kovosime su tamsta. Tą kovą pra- 

laimėsi tamsta, nes mes tvirtesni.  Tat ar ne ge- 
riau būtų tamstai tos kovos neprileisti? Matyt, 
"kad esate labai energingas ir darbštus vyras; tat 
įei pametę savo svajones, įstotumėt į mūsų par- 
tiją, gautumėt tuojau vietą mūsų taryboje.  Rei- 
"kia mums ko daugiausia tokių vyrų, nes turime 
mobilizuoti visas savo įėgas nors kartą tai ne- 
lemtajai buržuazijai sugniaužti. Tikinu, kad Lia 
stos vietelė bus šilta — įeigėlių įvairių rioid? 

šis tas. | 

TS as nieko nesakydamas, eina pas suolą 
ir kreipdamasis į visus svečius, taria]: 

Adomas. Kas gi man atsakyti? Bijau, kad: 
nebūčiau priverstas užmiršti vaišingumo dėsnį. 
Įspėju tamstas, kad tai gana pavežė —— nes 
mano kainas status. 

Viršaitis. A, i tamsta šitaip) Gerai! Pra- 
dėsime karą! Tik įspėju, kad nei to varpo, nei 
to bokšto nepasiliks akmuo ant akmens! Mes 
dar parodysim, kaip sergstame laisvosios respu- 
blikos laisve! - 

Pilietis. (O man rodos, kad verčiau ge- 
ruoju. Karas — ir kaštas ir kraujo praliėjims. 
Kiek jis čia besurinks, vadovaudamas? Duoti jam 
tiek, dar porą rublių pridėjus magaryčių, ir liausis 
skambinęs. 

Viršaitis. Čia ne jūsų galva. Palikite man 
tą dalyką. 


Pilietis. Tik jau aš į tą karą tai neeisiu. 
Juk tame bokšte tikrai pristatyta kulkosvydžių 
už kiekvieno lango, kiek tik reikiant. Kaip ims 
pyškinti į pakalnę, tai visus nukirs, kaip kopūstus. 
Lai skambina, kiek tik benorėdamas — kas man! 


Viršaitis. Na, ar eisit ar neeisit, tai dar 
pamatysim. 

Pilietis. Je! O kam ta savivaldybė? 

Miesto virš. Labai liūdna, jei reiks griebtis, 
taip sakant, radikalių priemonių. Bet gal tamsta 
dar kitaip nutarsi, apsimąstęs. 

Moterų dr. pirmininkė /į P//iete/. Tuo- 
jau reiks sušaukti seimas ir nutarti, ar mums dėtis 
prie to karo ar ne. Mano nuomone — dėtis, 
nes reikia parodyti, kad mes jokiu atžvilgiu ne- 
stovime žemiau už vyrus. 

[Visi eina atgal, linkterėje galvas. Pilietė 
valandėlę pasilieka ir liūdnai žiūrėdama į Adomą, 
sako:] 

Pilietė. Kaip gaila, kad tamsta čia pasi- | 
lieki, kaip gaila! Pas mus nebūtumėt toks vienas... 
o, ne! Pas mus žydi jau rožės... 

/Meta Adomui savo rožes ir linktelėjus galvą, 
atsitolina. Adomas ima rožes, stovi, lyg įbestas, 
įsižiūrėjęs į tą puse kur nuėjo Pilietė ir go0- 
džiai uosto gėles, šnibždėdamas]: 

Adomas. Kaip rožės kvepia! Kaip kvepia! 

/Iš gilumos išeina Pijus ir Kestutis. Pijus, 
priėjes prie Adomo, deda jam ranką ant peties. 

Pijus. Ar apie svečius mąstai taip giliai, 
Adomai? 

ĮAdomas krūptelia, lyg iš miego pažadintas]. 

Adomas. Apie svečius... ne... taip... š 
Pijus. Pakalnės svečiai paliko ir pakalnės 
dovaną? | 

Adomas. Taip. Ir tegrįžtie ji, iš kur atėjus! 

ĮUmai žengia kelius žingsnius arčiau skar- 
džio ir pakėlęs aukštai rožes, sviedžia jas pa- 
kalnėn.] ŽIA 

Adomas. Žinota? Kova žūtbūtinė! 

Pijus. Viską girdėjova, sėdėdamu ten už 
akmenų krūvos. | 

Kestutis. Nenutiko nieko nelaukiama. Nu- 
tiko tai, ką gerai žinojome nutiksiant ir kas nu- 
tikti turėjo. 

Dievas yra danguje, o žemėje vis dar vel- 
nias tebešeimininkauja. 

Adomas. Ir toliau nutiks tai, kas turi nu- 
tikti. Tą velnio ūkį mes palengva griausime, 
Dabar jie ten žemai, visas įėgas įtempdami, 
stengsis veikti prieš mano varpą: visokiais įsaky- 
mais draus žmones, kad jo balso neklausytų, 
"sergės pelkių ribas, su vata kamšys savo piliečių 
ausis.. Bet visos tos pastangos nesulaikys tų, 
kurių sieloje mano varpas uždegs kalnų šalies 
ilgesį. 

Pijus. Jos pažadins sieloje heroją. 

Kestutis. Bet ar atsimeni viršaičio žo- 
džius: „akmuo ant akmens nepaliks tame kalne“? 


Adomas. Tai buvo tik retorikos figūra, 
Tas kalnas mano, o teisė tebesaugoja nuosavybę. 
Nebent jai viršaitis su savo partija, į kurios 
glėbį jis mane taip maloniai kvietė, gautų viršų. 
Bet juk Miesto Viršininkai ir kiti piliečiai taip 
pat nesnaudžia. Todel jei Viršaitis ir užviešpa- 
taus, tai dar negreit ir lig to laiko mano var- 
pas gal bus jau patraukęs tiek žmonių, kad 
 anieji bus mums visai nepavojingi. 


Pijus. Kad tavo būrys bus ir mažesnis 
už jų būrį.. Ant to aukšto kalno, savo tvirtame 
"bokšte ir su daug mažesnėmis jėgomis apsiginsi 
nuo pakalnės žmonių. 

Adomas. Bus tai, kas turi būti. Ir kad 
žinočiau, jog rytoj sugriaus mano bokštą, vis 
tiek šiandien skambinčiau. Gana gaišti, draugai, 
eikim rišti varpo. 


ANTRAS VAIZDAS. 


ĮAdomo kambarys bokšte. Visas baltas ir 
žiaurus, panašus į vienuolio celę. Vienas tik 
skirtas — didelis, platus langas, pro kurį matyti 
tolimas reginys. Prie vienos sienos baltų lentų 
lova, siaura, baltai padengta, prie kitos knygų 
lentynos: kelios paprastos lentų kėdės, stalelis 
palangėje, ant jo knygos ir—vienintėlis to kam- 
bario papuošalas — edelveisų puokštelė, įdėta į mo- 
linį ąsotėlį. Ant sienos didelis juodas kryžius 
su Kristaus kančia. Adomas įeina su draugais, 
nUVaroę. 


Adomas, atsisėdęs prie stalo, šluostos kaktą. 
Pijus ir Kestutis sėdas kampe. Valandėlę visi 
tyli, ilsis./ | 

Adomas. Sakykit, draugai, kaip skambės 
mano varpas? Kas daryti, kad mano siela įeitų 
į ranką, kuri judins jo aukso širdį ? 

Pijus. Tavo varpas, nulietas, visoko išsiža- 
dėjus, skambės stebuklingai, o siela pati judins 
io aukso širdį ir plauks tais garsais į pakalnę; 

Kęstutis. Mudu su Pijum leisivos tuojau 
į pakalnę pasiklausyti, kaip skambės tavo varpas 
„ir kokio įspūdžio padarys į pakalnės žmones, 
o paskui atėję pasakysiva tau. 

Adomas sėdi, giliai susimąstęs, žiūrėdamas 
pro langą] 

Pijus. Ką taip mąstai, Adomai? 

Adomas. Mąstau apie liūdnumą daiktų, 
grimstančių į amžinybę... Mąstau apie tuos il- 
gus metus, per kuriuos mūrijau tą akmeninį 
bokštą ir liejau savo auksaširdį varpą. Jau mi- 
rė jie... jau nugrimzdo į laiko armenį.. Ir gaila 
man jų... 

sadias t kas miršta, žadina liūdesį. Bet 
čia tų metų mirtis yra užgimimas kitų, del kurių 
anieji tebuvo. 

Adomas. Kaip nuostabu! Sako, kad žmo- 
gus mirties pavojuje ūimai pamatąs visą savo 
praėjusį gyvenimą. Ir man dabar prieš akis atsi- 
stojo visa mano praeitis. Ką gi? Valanda man 
lygiai svarbi, kaip mirties valanda... Juk pradedu 
savo gyvenimo veikalą, pradedu vykinti savo pa- 
šaukimą.  Ligšiol viskas buvo tiktai įžanga į tą 
. veikalą, tiktai rengimos. Dabar jau reiks dieną 
naktį budėti, niekumet, niekumet neapleisti sar- 
gybos... 


Ansk 


Pijus. Bet jau gerą bandymą esi išlaikęs, 
per visus tuos metus besirengdamas. 

Adomas (kalba, svajoja, tartum, už lango 
tolybėje kažką regėdamas). Pamačiau mėlyną ka- 
napėlę mamos kambaryje, ant kanapėlės sėdi mama 
su savo baltu rūbu ir siuva šilkais kažkokias 
puikias gėles... o šalia, ant žemos kėdelės, sėdžiu 
aš, mažas berniukas. Mama man kažką pasakoja, 
bet aš nelabai tesidėmiu, nes žiūriu į deimantinę | 
žvaigždę ant mamos baltos rankelės, nuolat besi- 
kilnojančios ir besileidžiančios. Kiekvieną kartą, 
rankai sujudus, deimantai mėto saujas kibirkščių. 
Matau tą baltą rankelę su žiedu... Ant grindų 
stovi pamestas mano arkliukas nuplėšta Aura: 
ir nulaužta viena ausim. 


Kaip senai, kaip senai Anašiadi Sesers gal 
nebepažinčiau, tokia dar buvo maža.. Be galo 
mylėjau savo mažąją juodakę sesutę... Zinot, mūsų 
sodne buvo daug rožių... bet daugiausia baltųjų — 
tik vienas keras buvo raudonųjų, labai panašių į... 

(Kažkas barškina į duris. Adomas krūptelį 
be galo nustebęs.) 

Adomas. Kas čia? 


(Eina prie durų ir daro. Įeina Motina Er 
Ses10.) 

„> Adomas. Mama! Tea! 

(Puola motinai į glėbį, bučiuoja fos rankas, 
bučiuoja seserį.) 

Adomas. Kokiu būdu, mamyte, čia, mano 
bokšte? 
: Motina. Tu neateini pas mane, sūneli, tai 
„aš atėjau pas tave... 

(Motina tyliai verkia.) 

Adomas. Ko verki, mamyte? 

Motina. Iš laimės, kad regiu tave, taip il- 
gai, ilgai nemačius. 

Adomas. Ką tik mačiau tave sielos akimis... 
Ir dabar nebežinau, ar tai mano vaidiniai, ar ti- 
krenybė. 

Motina. Ilgesys yra stiprus, sūneli. Jis at- 
„ varė mane seną į tą aukštą kalną. Bet pailsau... 

Adomas. Taip sunkiai alsuoji, mamyte! Sė- 
skita čia... pasilsėkita, 

(Sodina motiną ant kėdės prie stalo, Seseriai 
staio kėdę greta, 0 pats klaupias tarp Motinos 


7 Sesers, viena ranka laiko Motinos ranką kita 


Sesers. Motina glosto jo plaukus.) 
Adomas. Nėra pas mane kur gerai atsisėsti, 

mainyte... Neturiu tokios minkštos mėlynos ka- 

napėlės. . 

Motina (dairos) Taip čia pas tavė kieta, 
šalta ir balta... Ir ta tavo lova atrodo, lyg lenta, 
uždengta paklode. Neturi kur prisiglausti. 


Sesuo. O man, mamyte, visa tai taip tinka... 
Kaip vienuolio celė. 


Adomas. Užtat žiūrėk, mamyte, koks re- 
ginys pro langą. Matai? Snieguotos kalnų vir- 
šūnės, blizgančios prieš saulę perlų kaušo atspin 
džiais, šmaragdinės tarpukalnės... 

(Sesuo, priėjus prie lango, gėrisi gražiu re- 
giniu). 

Sesuo. Kaip stebuklinga, mamyte! Pabuvus 
čia, nebenori grįžti į pakalnę. 

Motina. Nekenčiu kalnų -—- atėmė man sūnų. 

"Sesuo grįžia prie savo kėdės. | 

Adomas. Kaip tu užaugai, Tea! Man iš 
namų išvažiuojant, buvai dar tokia maža pupelė, 

Motina. Matai, kaip ilgai, ilgai nebuvai 
namie. Man rodos, kad ir tu dar užaugai, nors 
žinau, kad tai negali būti. Toks atrodai aukštas 
ir tvirtas... Koks panašus esi į tėvą, sūneli! 

Adomas. Grynas kalnų oras taip sveika 
žmogui, mamyte. Bet kodel tu taip sulysusi ? 
Kai mačiau tave paskutinį kartą, dar tik keli si- 

dabriniai plaukeliai tebaltavo ant smilkinių, o 


„dabar -- visa galvelė sidabrinė. Kodel nebėra 


ant piršto deimantinio žiedo? 
Motina. Pirštai sulyso, ir žiedas nebesilaiko, 
Adomas. Kas yra, mamyte? Ar sergi? 
Motina. Ilgesys tavęs graužia mane, sineli, 


„ Kaip vampiras, įsikibęs į mane, čiulpia kūną ir 


sielą, nesiliaudamas nė valandėlei. Visur ir visa- 
dos tu... Vaikščioju po visus kambarius ir kiek- 
vienoje vietoje matau tave: čia dar mažas ber- 
nelis — bėgioji raitas ant lazdos, botagėliu mo- 
suodamas; čia sėdi su mokytoju ir plonu balseliu 
atsakai lekciją... Ten vėl... Žinai, tavo vietoje 
už valgomojo stalo niekumet niekas nesėdi — ji 
visados laukia tavęs. Ir tavo kambarys toks, kaip 
kad palikai išvažiuodamas... Viskas vietoje. Pati 
kasdien šluostau ten dulkes... Nė vieno maž- 
možio nededu kitur... Sugrįžęs, li viską ra- 
stumei. Lova visumet baltai paklota... Juk kada 
nors atgulsi į ją, sūneli mano? Ir aš "vėl ateisiu 
peržegnoti tavęs prieš miegą, kaip kitados? 
Nieko nesako Adomas, tik žemai aks 
bučiuoja Motinos rankas. 

„„ Motina. Vasarą statau ant tavo rašomojo 
stalo tavo baltų rožių bukietą ... Zinai, nuo tavo 
kero paežerėje... 

Adomas. Ak, mamyte mano! 


Motina. Atsimeni, kaip mėgdavai mėnė- 
sienoje, atsisėdęs ant gonkų laipsnių, žiūrėti į 
aukso vieškelį ežere? Dabar dažnai sėdiva taip 
su Tea... Ir rodos man, kad tu ateisi ir atsisėsi 
kitoje mano pusėje. Nežinau, kodel, kartais lyg 
nujaučiu, kad sugrįši, jei ką nors darysiu tam ti- 
kroje valandoje. Rodos man, kad sugrįši vakare, 
mėnesienoje, sėdint man ant gonkų laipsnių... ir 
sėdžiu... ir Žiūriu į aukso kelią... ir laukiu, vis 
laukiu. Ir vėl rodos, kad rožės ant tavo stalo 
niekados neprivalo nuvysti, nes tuomet nebesu- 
grįžtumei .. 

donas Rožės... Ak, motin, motin, kam 
visa tai man sakai! 

Sesuo. Mamyte, nesakyk daugiau... Matai, 
kaip skaudu Adomui. 

Motina (farsi negirdėdama). Bet zomis, 
bemiegėmis naktimis vampiras dar giliau leidžia 
nagus į mano sielą. Iš atminties užkampių šliau- 
žia tos naktys, kurias praleidau, tave, mažytį, 
verkianti beliūliuodama, sergantį beslaugydama. 
Ir toji nemigo naktis — baisi ir stebuklinga — 
kuomet pirmą kartą išgirdau tavo brangų balselį, 
tavo — mano pirmgimio. Ir manau sau: štai 
tavo pačios dalis, tavo širdies širdis, tavo kraujo 

kraujas, tavo sielos siela — ir nėra jo tau... Yra 
kažkur, kažkam, tik ne tau... Argi tai galima, 
Adomai, kad toks artimas, artimas ryšys taip vi- 
sai nutrūktų ?! 

Adomas. Iš kur žinai, kad nutrūko? Iš 
kur žinai, ar aš taip pat, kaip tu, nemąstau apie 
tave nemigo naktimis ? 

Motina. Nes būtumei sugrįžęs lig šiol. Ko- 
del aš beveliju mirus, negu gyvenus, visą amžių 
su tavim persiskyrus? 

Adomas. Ak, motin, motin! 

(Sesuo glosto jo ranką ir pasilenkus sako:) 


Sesuo. Aš tave SAnČŲ, brolyt, ir supran- 
tu... ir norėčiau sekti. 

(Adomas liūdnai šypso | ir bučiuoja SeSEFS 
rankelę.) 


Motina. Ir materialiai sunku man. Tiek 
reikalų, toks didelis ūkis, o aš jau nebeturiu nei 
sveikatos, nei energijos. Tea dar tokia jaunutė .. 
Viskas eina niekais... Argi norint pasišvęsti ki 
tiems, būtinai reikia išsižadėti motinos ir viso ko? 
Juk, sugrįžęs namo, turėtumei tiek galimybės gera 
daryti. Tokia plati dirva... Darytumei, ką tik 
norėdamas, aš tik stebėčiaus ir džiaugčiaus, ir 
pati padėčiau, kiek bepajėgdama ... Kodel biiti- 

nai, apsigyvenus aukštame kalne, išsižadėti moti- 
nos ir visa ko? Juk Dievas nereikalauja iš visų 
tokios aukos! 


Adomas. Iš manęs reikalauja... 


Motina. Tesiaukoja taip tie, kurie nebeturi 
motinų, arba turi ne taip mylinčias ... arba kurių - 
motinos turi daugiau sūnų. Bet juk tu pas mane 
esi vienas vienintėlis... Ar turi teisės, Adomai, 
aukodamasis pats, taip baisiai aukoti savo motiną? | 


Adomas. Negaliu, negaliu kitaip... 


Motina. Toks esi jaunas ir gražus, visai 
dar neparagavęs gyvenimo gėrių, argi išturėsi 
čia, tame kietame ir šaltame bokšte, pats vienas? 
Žinai, sūneli, geriau būtų, kad dabar grįžtumei 
namo ir pabūtumei, kol aš mirsiu... Juk neilgai... 
daugiausia keletą metų... aš jau labai silpna, kas- 
dien silpnesnė... kiek čia truks.. (O paskui galėsi 
atgal čia sugrįžti ir gyventi lig amžiaus galo... 
Tik kol mirsiu, Adomai! 

Adomas. O, motina mano, negaliu! 


Motina. Vienos pačios grįšiva nuo to bai- 
singojo kalno, tos mano Golgotos, kaip vienos 
kad atėjova. Bet .pirma tolimame sielos kampe- 
lyje degė vilties kibirkštėlė, dabar — jau nieko 

3 daugiau, tik vieni pelenai...  Tariuos grįžianti, 
palaidojus savo vienturtį.. Įau įis man miręs... 

(Pasikėlus nuo kedės, rengias eiti). 

Adomas. Taip greit, mamyte, jau eini? 

Motina. Nebegaliu ilgiau... Laikaus pasku- 
tiniais įėgų likučiais. Bijau, gal paskui nepa- 
sieksiu namų... Sudiev! Nelydėk manęs, nebe- 
galiu... nereikia...  Eikiva, Tea! 

(Prieina Pijus ir Kestutis). 

Pijus. Mudu irgi einava į pakalnę, nuve- 
siva tamstas lengviausiu keliu. 

Motina. Dėku. Pasilik sveikas, Adomai! 


Sesuo (Gučuoja Adomui ranką). Aš žinau, 
brolyti, kad taip reikėjo padaryti, kaip padarei, 
ir visados mąstysiu apie tave. 


(Bučiuojas su Adomu. Adomas puolęs apka- 
bina motinos kojas. Motina deda ranką ant jo 
galvos, bet vos palytėjus, atitraukia tr mosuodarma 
abiem rankom baisiu skausmu veide, pasirėmus 
ant Teos, išeina. 


Paskui Pijus ir Kęstutis. 


Adomas pasilieka beklūpas; pasirėmęs amt 
kedės, kur sėdėjo Motina, spaunžia galvą Fan 

komis. Valandėlę taip pabuvęs, kelias ir sėdas 
antsikvempęs ant stalo. Kaikuriam laikui praėjus, 
pakėlęs galvą, žiūri į Kryžių). 

Adomas. „Kas neapleis savo tėvo ir moti- 
nos del manęs — nėra manęs vertas“... Ar esu 
vertas Tavęs, o Kristau? Bet mano širdies žaizda 
vėl plūsta kraujais iš naujo... 

(V2/ užsidengia rankomis veidą. Paskui krūp- 
telėjes, lyg šiurpulio kratomas, žvalgos po kam- 
barį). 

Adomas. Kieta, šalta ir balta...  Niekados 
liešiol nebuvo man čia taip šalta, niekados lig šiol 
nesijutau čia toks vienas... 


Kas čia? Rožės kvepia. Ar tai mama su 
Tea paliko čia mano baltųjų rožių kvapą... ar tai 
mano rankos kvepia ta raudonaja puokšte, kurią 
mečiau į armenį? 

„Pas mus žydi jau rožės“... 

Tegu žydi, tegu žydi kitiems, 

svaigų kvapą teskleidžia plačiai po pakalnę. 
Gražios rožės — pakalnių žiedai, 

ir aukštybėse nėra joms vietos. 

Ką jos veiks tarp tų uolų plikų ? 

Ką jos veiks tarp sniegų amžinųjų? 

Kur tik vėjas skaistus tebučiuoja man veidą 

Kur su žvaigždėms | 

tiktai paslaptingai šnekuos 

ir į Amžinos Saulės težiūrau akis nemirias... 
„Pas mus žydi jau rožės“... 

Tegu žydi, tegu žydi kitiems, 

tegu Žydi Žmonėms, 

kuriems visas pasaulis — pakalnė. 

(Vaikščioja po kambarį). 

Gerai, pakalnių žmonės, tai dabar pakarianai 
Pamatysim, pone Miesto viršininkė, kas apgalės: 
ar tavo stilingoji birža, kurią statyti sutikęs, bū- 
čiau galėjęs naudotis visais jūsų kultūros vaisiais, 
ar mano žiaurusis bokštas ant atskydo kalno, del 
kurio atsižadu viso jūsų pakalnės gėrio.  Pama- 
tysi ir tamsta, pone Viršaiti, Kas tvirtesnis: ar 
tamstos partija, į kurią taip maloniai norėjai 
mane priimti, — kertančioji kiekvieną, virš pel! kių 
pakilusią galvą, ar manoji „Amžinybės partija“. 
traukiančioji žmones aukštyn, į kalnų šali... 

(Ve! atsisėdęs mąsto valandėlę). 

O ji per visą laiką nė žodelio... tik atsisvei- 
kindama.. Nenorėjo maišyti savo harmoningo 
balso į disonansų painija.. Nes ir ką ji gali 
turėti su jais bendra? Tiek, kad tarp jų gyvena... 
Bet jos akys — aukštybių aukštybės gyventojos... 
„ Kvailas! Kam aš mečiau tas rožes! Būtų 
„man čia kvepėjusios ir į mane žiūrėjusios... 

Nuostabios, nuostabios akys! 
(Za nuo stalo edelveisus). 


Mano kalnų gėlelės visai, visai nekvepia. 
Nekvapios, negyvos... Kodel jos tokios liūdnos, 
kaip šypsena ant lavono lūpų? Ir tokios baltos, 
baltos... kaip mano kambarys, kaip amžinieji snie- 
gai, mane apsupantieji. Ak, kad ant to baltumo 
nors vienas raudonos rožės taškas! | 

Kvailas! Kam aš mečiau tas rožes! Būtų 
"žydėjusios ant mano stalo, kol būtų nuvytusios... 

kartu su tos audringos dienos įspūdžiais... Mano 
šaltoji grytelė būtų kvepėjus, kaip tas mano kam- 
barys namie — kitą syk mano — kur niekados 
nevyšta rožės, mylinčiosios motinos rankos sta- 
„ tomos.. Ką man būtų pakenkusios mažos rože- 
lės? Kelioms dienoms praėjus, būtų nuvytusios — 
o tuo tarpu nebūčiau toks vienas... vienas... 

(Vaikščioja neramus, audringas). 

„Pas mus žydi jau rožės“... 

(Pričješ prie tango, valandėlę žiūri). 

Lig vakaro dar kelios valandos.  Paskutinio- 
sios mano laisvosios valandos... Paskui jau nie- 
kados.. Bėgsiu greit, paieškosiu puokštės... Rasiu 
tuojau... Raudonuoja dabar kame nors, ant kokio 
nors uolos skardžio — lyg kruvina mano širdies 

žaizda... Vargšės paniekintos roželės! Tuojau 
pakelsiu jus ir atsinešiu į savo bokštą — ir kve- 
pėsite man, kol liausis kraujais plūdusi mano 
širdies žaizda... 

(Išbėga). 


TREČIAS VAIZDAS. 


Karalienės rūmo sodnas, visas rožėmis patvi- 
męs. Rožių alėjos, rožių kuokštai, rožių žali- 
žvorės; VISŲ keri šakos nulinkusios įvairiaspal- 
viais ir įvairaus "pavidalo rožių žiedais. Kaikur 
ant šakų kaba daug mažų varpelių, kurie, vėjui 
dvelktelėjus, švelniai, harmoningai skamba. Tarp 
„krūmų, šen ir ten baliuoja graikų dievalčių 
stovylos ir gražūs marmoro suoleliai. Iš vienos 
pusės graži tvora ir platūs adari vartai. Gilu- 
oje sniegu Švyluoja graikiškas karalienės rimo 
portikas. Prieš riimą meiliškai kugžda fontana. 
Ore skrajoja svaigus rožių kvapas. Jau žemai 
stovinti saulė maudo viską aukse ir purpuroje. 

(Prie sodno artinas Adomas). 


Adomas. Niekur, niekur nėra mano rožių! 
Turbūt, įkrito į kokį nors armenį. Beieškodamas, 
nusileidau į pat pakalnę... Jau nebetoli buvo 
baltasis rūmas, o ten rožių jūra... Neradęs anųjų, 
pasiskinsiu čia kelias. „ 

(Priejes prie tvoros, žiūri į rožes. Paskui 
pamates adarus vartus, eina pro juos į sodną). 


Adomas. Norėjau pasiskinti pro tvorą, bet 
kad vartai adari, geriau bėgsiu į sodną... pasi- 
rinksiu gražesnių... visai, visai tokių, kaip anosios. 
Minutėlę sugaišiu, ne daugiau... dar spėsiu. 


(Bėgioja nuo vieno kero prie kito, žiūri, 
uosto, gėrisi), 


Rožių jūra! Tuojau, tuojau DasiskihNi kelias 
gražiausiąsias. 

(Renkas, skina, bet vis žvalgos aplinkui). 

„Pas mus žydi jau rožės“. 

Bet nieko nematyti... tuščia... tuščia... 

(Nuskynęs kelias rožes, sėdas ant suolelio), 

Kaip svaigina mane tas kvapas!  Trumputė 
valandėlė... paskui jau ten — lig mano dienų 
pabaigos — pas amžinųjų ir raminančiųjų van- 
denų versmę... 

(Tuo tarpu iš rūmo išbėga būrys jaunų 
mergelių, karalienės palydovių. Visos Jaunos 
ir: grakščios, su rūbais įvairių, gražių gražiau: 
sių, skaidrių spalvų, lengvais, tarsi, iš rūko 
nuaustais. Kiekvienai ant galvos rožių vainikas. 
Susiėmusios už rankų, sukas aplink fontaną, 
| Eidos) 

Pinkim rožių vainikus! 
Neilgai težydi įos 

Ir tepuošia mūs takus — 
Tat kol dar šilta žiema 
Nesidabrina galvos, 
Pinkim rožių vainikus! 
Pinkim rožių vainikus! 
Ak, trumpai težydi jos! 
Kvapas ių saldus, saldus 
Apsvaigins, migdys, liūliuos... 
Neripės baisi mirtis, 
Nedrebės baime širdis — 
Pinkim rožių vainikus! 


S Čipibiusios aplink fontaną, bėga toliau 
į sodną ir ūmai pamato Adomą). 


Pirmoji. Žiūrekit, žiūrėkit! Kas ten? 

Antroji. Koks jaunas! 

Trečioji. Koks gražus! 

Ketvirtoji. Žinot? Kažkoks nepaprastas 

Penktoji. Tiesa, kažkoks nepaprastas. Juoba 
patiks karalienei. 

Šešt oji. Veskim jį pas karalienę! 

Visos. Veskim! Veskim! 

(Juokdamosios ir čiulbėdamos, bėga prie Ado- 
mo. Išgirdęs jas, Adomas, lyg“; pažadintas, Arūp- 
telėjes, šoka nuo suolo ir  mašinaliai Žengia 
kelius žingsnius būrelio link, išplėtęs akis, su 
viltizs kepinu veidu, šnibždėdamas): 


Adomas. Tai ji! Tai ji! 

(Bet tuojau gęsta jo akys, apsivylimo šešėlis 
puola ant jo veido, ir jis nori bėgti. Bet mer- 
gelės apsupa jį ratu ir neleidžia). 


Pirmoji. O, palauk, palauk! Ne taip lengva 
išeiti iš mūsų karalienės sodno! 


Antroji. Į mūsų karalienės sodną niekas 
neįeina nenubaustas. 


Trečioji. Ir nesiskina rožių. . 


Ketvirtoji. Už tai reikia stoti į karalie- 
nės teismą. 


Visos (recifativo). Už tai reikia stoti į ka- 
ralienės teismą! 


Adomas. Aš nežinojau... Vartai adari... 
Leiskite mane eiti! Jau saulė Žemai, ir aš būti- 
i, būtinai turiu būti savo bokšte, 
Pirmoji. Cia, mūsų karalienės viešpatybėje, 
visi reikalai ir priedermės priklauso karalienės 
valios, 


59 


Visos (recitativo). Cia — mūsų karalienės 
viešpatybėje — visi reikalai ir priedermės pri- 
klauso karalienės valios. 


Adomas. Gerai. Veskit pas karalienę! Tik 
greičiau, ko greičiausiai! Atsiprašysiu, pasiteisin- 
siu. Karalienė pati pamatys, kad negali būti 
jokio teismo del tokio menko a Pa- 
ėmiau kelias rožes iš rožių sodno —- vandens 
lašelį iš įūros... 


(Visas ratas eina rūmo link. Adomas vidu- 
ryje rato, kartodamas): 


"Adomas. Aš turiu būtinai! Aš turiu bū- 
tinai! 


(Palydo vės eidamos dainuoja): 


Čia laimės, gyvybės 

Ir džiaugsmo versmė — 
Tik eikit ir semkit, 

Kol tvaksi širdis, 

i nuobodų, pilką 
Gyvenimo giją 

Iverpkit, įpinkit 
Auksinių siūlelių. 

KETVIRTAS VAIZDAS. 


Karalienės sosto salė, papuošta freskais, vaiz- 
duojančiais mitologijos scenas, tr išdėta baltu 
marmoru. Dešinėje didelių langų eilė, kairėje 
ant paaukštinimo gražus, auksu papuoštas sostas, 
Puikiose graikiškose vazose milžiniški rožių bu 
kietai. Soste sėdi karalienė baltu graikišku rūbu, 
auksu austu, ir deimantų diadema ant galvos. 
Rymo, įsispelėjusi tolybėn. Ant sosto laipsnių 
sėdi du pažu. Kairėje geltonplaukis skambina 
arfą, dešinėje juodplaukis, laikydamas rankoje 
pergamino ritinėlį deklamuoja, žiūrėdamas į ka- 
ralienę: | 

Karalių karale! Po tavo valdiningų pėdelių 

Supuolę milionai valdžios tavo laimin saldumą. 

Tvirčiausis didvyris, kurio dreba visas pasaulis, 

Pats dreba tavęs; maldaudamas tavo malonės. 

(Nutilus juodakiui pažui, girdėti iš tolo cho- 
ras dainuojant. Durys atsidaro, ir į salę įeina 
karalienės palydovės Adomu vedinos. Saulė jau 


nusileido ir del tankių uždangalų ant langų 
salėje viešpatauja brėkis). 


Adomas. Įau temsta! O aš dar ne savo 
bokšte! Ak, greičiau, greičiau atleiskit mane! 


41 


Viena palydovių. 0, palaukit, palaukit! 
Taip pigiai neišeinama iš karalienės rūmo. Pirma 
išdėstysiu jūsų prasikaltimą maloningajai vieš- 
patei. 

(Umai užsidega didelė žirandolė salės vidu- 
ryje, užpildama salę šviesos banga). 

Adomas. Kiekvienas akimirksnis yra man 
mirtis... Leiskite mane! Aš pats... Kaip apa- 
kino mane ta šviesa! 

(Energingai persiskverbęs per palydovių būrį, | 
eina, dengdamas ir trindamas akis, pas sostą Ir 
klaupias prieš jį ant vieno kelio. Keistai, mįslin- 
gai šypsodama, žiūri į jį Karalienė). 

Adomas. Maloningoji ponia, visa mano 
kaltė yra... 

(Jo akys, su šviesa apsipratusios, ūimai pa- 
žino Karaliene. Atsikėles, žengia jis žingsnį ar- 
čiau sosto, įsižiūrėjes Karaliene, snibždėdamas): 

Adomas. Ji! Jil 

Karalienė. Kur taip skubate? Ir kodel 
ardote nustatytąją tvarką? Teisiamasis nekaltina 
pats savęs, bet privalo klausyti apkaltinimo to, 
kas jį atvedė į teismą. 

Adomas. Ak, aš niekur nebeskubu... 


“„ 


Aži 


Karalienė. Kalbėkite jūs, kurios jį kalti- 
nate. | 

(Šauni ir rimta yra Karalienės kalba— bet. 
Jos akys bučiuoja ir masina Adomą. O ant lūpų 
rangos keisias, Slaptingas šypsojimas — tų akių 
ir tos kalbos tarpininkas), 

Viena palydovių. Maloningoji ponia! 
Tas jaunikaitis, įėjęs į JiSi sodną, nusiskynė 
kelias gražiausias rožes. 

Adomas. Nebereikia man jų, kad regiu 
rožių rožę. Dedu jas po jų Karalės kojų... 

(Prisiartines prie sosto dar labiau, deda sa- 
vo puokšte po Karalienės kojų, priklaupęs). 

Palydovė. Ir norėjo pabėgti be teismo. 

Kitos palydovės. Ir norėjo pabėgti be 
teismo. e 

Adomas. Teesie palaiminta valanda, kurią 
atėjusios, atvedėte mane BL veidą Karalių ka- 
ralės, kuri yra virš visako.. 

Karalienė. Ką sakė pasakyti sau pasi- 
teisinti ? 

Adomas. Nieko. Ėjau čia, nes mano šir- | 
dis juto, kad čia rasiu tave; skyniau rožes, nes 
jos man minėjo tave.. 

Karalienė. Mano ištara yra tokia: per 
tris dienas stovėsite pažu prie mano sosto. 


Palydovės. Per tris dienas stovėsite pa- 
žu prie Karalienės sosto! 


Adomas. Ne tris dienas, o, Karaliene! 

Lis pasaulio galo ir per visą amžinybę. 
(Keistai, slaptingai šypso Karalienė). 

Karalienė. O dabar pašokite mudviem 
rožių Šokį. 

Viena palydovių pliaukšteria delnais — Ir 
tuojau aisiliepia nematoma orkesira. Du pažu 
žr dvi palydovį, pačmę ilgus rožių vainikus, pra- 
deda šokti rožių šokį. Adomas, atsisėdęs prie 
Karalienės kojų, tyliai kalbasi su ja. Baigiant 
šokti, girdėti gongo skambesys. 

Adomas ūmai pašoksta, lyg staigiai iš miego 
pažadintas. 


Adomas. Kas tai? Iš kur čia varpo bal- 
 sas? 
Karalienė. Tai gongas, kuriuo baigiasi 
rožių šokis. Tai triumiuojančios meilės varpas... 
Adomas. Kame mano varpas? Kame ma- 
no varpas?! Ir mano meilė žadėjo triumtuoti 
Šiandieną aukštame, atskydame bokšte. 

Karalienė (meilingai, tyliai). Ir triumtuos... 
Tik ne šaltame, aukštame bokšte, bet šiltame | 
klonyje, tarp kvapių rožių... 

Adomas. Ak, laime... laime!... Bet ralis 
man reikia į bokštą. 


Karalienė. Pirma turi atlikti „paskirtąją 
bausmę. 

Adomas. Leisk mane, o, maloningoji! Švie- 
“ sią, saulėtą dieną aš čia atbėgsiu, kuomet mano 
varpas galės valandai nutilti... nes tu juk laimė 
mano! | 
(Atsiklaupęs prieš Karaliene, lenkias prie jos 
kojų, bučiuoja jas, tarsi alpdamas. Karalienė 
Zyli, žiūri į jį ir šypso slaptingai. Po valan- 
dėlės Adomas atsipeikėjes sako): | 

Adomas. Dvi būtybi tūni mano širdyje 
ir baisiomis iltimis drasko viena kitą... Ir plūsta 
kraujais mano širdis... O, mylimoji! O, varpe 
mano! O, varpe mano! 2 

(Sugniužęs, puola ant sosto laipsnių. Umai. 
iš tolo girdėti kažkoks duslus šauksmas.  Ado- 
mas, lyg elektros srovės paliestas,  pašokęs, 
klauso). 

Adomas. Tai jie! tai jie! Pagalbos šaukia! 

(Puola prie durių, bet jos nesidaro. Bėga 
prie lango ir smarkiai jį stumia. Langas atsi- 
daro, ir į sale įsiveržia, dabar jau aiškesnis, 
sopulingas daugelio krūtinių šauksmas). . 

Adomas. (šaukia pro langą). Einu jau! 
einu! 

(Rengias šokti pro langą). 

Karalienė. Adomai! 

(Adomas vėl skubinai grįžta prie sosto ir 
atsiklaupęs bučiuoja Karalienei ranką). 

Adomas. O, mylimoji, sudiev! 

(Greit kelias ir nori eiti, bet Karalienė ty- 
liai, meilingai jam kugžda): 

Karalienė. Palik, o mylimasis! 

(Adomas apsistoja. Pažai ir kelios palydo- 
vės sustoja prie lango, tartum sargyba. Kitos 
palydovės priejusios ima vyturti Adomą rožių 
vainikais. Adomas stovi, lyg stulpas, ištiesęs 
rankas į adarą langą. Visas fo stuomuo reiškia 
veržimąsi tolybėn iš čia). 

Adomas. O, varpe, 0, varpe mano! 


Galas 


Kaunas, Valstybės Spaustuvė. 


